ચીનના પ્રવાસે ગયેલા પ્રધાનમંત્રી નરેન્દ્ર મોદીનું રાષ્ટ્રપતિ શી જિનપિંગે વુહાનમાં પ્રોટોકોલ તોડીને પરંપરાગત રીતે સ્વાગત કર્યું. સ્વાગત સમારોહ બાદ પ્રધાનમંત્રી મોદી અને શી જિનપિંગે ઔપચારિક વાર્તા કરી અને શિખર સંમેલનમાં ભાગ લીધો. શિખર સંમેલનમાં ભાગ લીધા બાદ શી જિનપિંગે પ્રધાનમંત્રી નરેન્દ્ર મોદીને ચીની પરંપરાઓથી અવગત કરાવ્યાં. પહેલા તેમણે ઢોલ અને ઘંટીઓ બતાવી અને ત્યારબાદ ચીની કલાકારો દ્વારા એક ખાસ પ્રસ્તુતિ રજુ કરાઈ. આ ખાસ પ્રસ્તુતિમનાં ચીની કલાકારોએ વાજિંત્રો પર 1982નું બોલિવૂડનું ફેમસ સોંગ ”તૂ તૂ હૈ વહી દિલને જીસે અપના કહા… ”વગાડ્યું.